En 62-årig mand er her til eftermiddag død efter en trafikulykke i Thisted. Det er sket, efter at to biler er stødt sammen. Den anden fører er sluppet med nakkesmerter. - Den 62-årige mand bliver erklæret død klokken 16:09. Han er formentlig død af et ildebefindende, oplyser vagtchef Jan Nørrum fra Midt- og Vestjyllands Politi. Klokken 15:20 fik Midt- og Vestjyllands Politi en anmeldelse om, at der var sket en trafikulykke på Johnsens Allé i Thisted. To biler var involveret, hvor den ene var kørt over i den modsatte vejbane. Bilen kolliderede her med en modkørende bil og fortsatte ind i en lygtepæl. De pårørende er underrettet.

Opsummering:
To biler har været involveret i en færdselsulykke i Thisted, som har kostet en 62-årig mand livet.